
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 424 

28 Νοεμβρίου 2013 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Λαμίας στη συμ¬ 


βολή των οδών Ματσούκα και Μενελάου. 1 

Αναγνώριση οδών ως Κύριων Δημοτικών. 2 

ΑΠΟΦΑΣΕΙ Σ 

Αριθμ. 4572 (1) 


Τροποποίηση ρυμοτομικού σχεδίου Λαμίας στη συμ¬ 
βολή των οδών Ματσούκα και Μενελάου. 

Ο ΑΝΤΙΠΕΡΙΦΕΡΕΙΑΡΧΗΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 3852/2010 Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης, όπως τροποποιήθηκαν και 
ισχύουν σήμερα. 

2. Το Π.Δ. 148/10 (ΦΕΚ 241 Α/27-12-2010) Οργανισμός 
της Περιφέρειας Στερεός Ελλάδας. 

3. Την υπ’ αριθ. 1380/37/7-1-2013 (ΦΕΚ 20/ΥΟΔΔ/18-1-13 
όπως διορθώθηκε με το ΦΕΚ 53/ΥΟΔΔ/12-2-13) απόφαση 
Περιφερειάρχη Στερεός Ελλάδας περί ορισμού Αντιπε- 
ριφερειαρχών. 

4. Την υπ’ αριθ. οικ. 10544/297/30-1-2013 (ΦΕΚ 373/Β/ 
19-2-2013), όπως συμπληρώθηκε με την οικ.110644/2651/ 
1-10-13 (ΦΕΚ 2538/Β/9-10-13), απόφαση Περιφερειάρχη 
Στερεός Ελλάδας σχετικά με την ανάθεση άσκησης 
τομέων αρμοδιοτήτων στους Αντιπεριφερειάρχες. 

5. Τις διατάξεις του από 17-7/16-8-1923 Ν.Δ. (ΦΕΚ 
228/Α/29) «Περί σχεδίων πόλεων, κωμών και συνοικισμών 
του Κράτους και οικοδομής αυτών». 

6. Τις διατάξεις του άρθρου 29 του Ν. 2831/00 (ΦΕΚ 
140/Α/00) όπως αντικαταστάθηκαν από το άρθρο 10 του 
Ν. 3044/26-08-02 (ΦΕΚ 197/Α/02). 

7. Τις διατάξεις του άρθρου 21 του Π.Δ. της 3-4-29 
(ΦΕΚ 155/Α/29) που διατηρήθηκαν σε ισχύ με το άρθρο 
31, παραγρ. 3 του Ν. 1577/85. 

8. Τις διατάξεις του Ν. 1337/83 (ΦΕΚ 33/Α/83) και ειδι¬ 
κότερα του άρθρου 28 αυτού. 

9. Τις διατάξεις του Ν. 1577/85 (ΦΕΚ 210/Α) «Γενικός 
Οικοδομικός Κανονισμός» και του Ν. 4067/12 (ΦΕΚ 79/Α) 
«Νέος Οικοδομικός Κανονισμός», όπως ισχύουν. 


10. Την υπ’ αριθ. 60/12080/85/2-10-87 εγκύκλιο (Εγκύκλι¬ 
ος 85/87) «Διευκρινίσεις του άρθρου 28 του Ν. 1337/83». 

11. Τις υπ’ αριθ. 1/61,8/75,84/00,43511/161/88 και 29454/03 
εγκυκλίους του ΥΠΕΧΩΔΕ. 

12. Την υπ’ αριθ. ΤΠ 4929/17-6-91 (ΦΕΚ 431/Δ/11-7-91) από¬ 
φαση Νομάρχη Φθιώτιδας «αναθεώρηση του ρυμοτομικού 
σχεδίου τμήματος κέντρου οικισμού Λαμίας Ν. Φθ/δας». 

13. Την από 26-11-12 αίτηση των Καρπούζα Χρήστου- 
Καρπούζα Ευαγγελίας για τροποποίηση του ρυμοτομι¬ 
κού σχεδίου Λαμίας στη συμβολή των οδών Ματσούκα 
και Μενελάου. 

14. Την υπ’ αριθ. 166/24-4-13 απόφαση του Δημοτικού 
Συμβουλίου Δήμου Λαμιέων περί τροποποίησης του 
ρυμοτομικού σχεδίου. 

15. Τα αποδεικτικά κοινοποίησης της 166/13 απόφασης 
στους ενδιαφερομένους. 

16. Την δημοσίευση σχετικής ανακοίνωσης σε δύο 
συνεχόμενα φύλλα των εφημερίδων «Πρωινά Νέα» και 
«Ημέρα». 

17. Την από 7-6-13 ένσταση της Τσιούνη Βασιλικής. 

18. Την υπ’ αριθ. 299/29-7-13 απόφαση του Δημοτικού 
Συμβουλίου Δήμου Λαμιέων. 

19. Την υπ’ αριθ. 3665/12-8-13 βεβαίωση Δημάρχου Λα¬ 
μιέων. 

20. Το υπ’ αριθ. 3521/13-8-13 έγγραφο της Υπηρεσίας 
Δόμησης Δήμου Λαμιέων, με το οποίο μας διαβιβάστηκε 
ο σχετικός φάκελος. 

21. Το υπ’ αριθ. 9/9-10-13 (θέμα Ιο) πρακτικό του Συμ¬ 
βουλίου Πολεοδομικών Θεμάτων και Αμφισβητήσεων 
(ΣΥ.ΠΟ.Θ.Α.) Π.Ε. Φθιώτιδας 

Και επειδή 

Α. Η υπ’ όψιν αιτούμενη τροποποίηση αποτελεί σημει- 
ακή-εντοπισμένη τροποποίηση σχεδίου πόλης, συνεπώς 
η έγκριση της αποτελεί αρμοδιότητα της Περιφέρειας 
σύμφωνα με το άρθρο 186.ΙΙ.ΣΤ.39 του Ν. 3852/2010. 

Β. Με την από 26-11-12 αίτησή τους προς το Δήμο 
Λαμιέων οι Καρπούζας Χρήστος-Καρπούζα Ευαγγελία 
ζήτησαν την τροποποίηση του ρυμοτομικού σχεδίου 
Λαμίας στη συμβολή των οδών Ματσούκα και Μενε¬ 
λάου, σύμφωνα με το από Νοέμβριο 2012 τοπογραφικό 
διάγραμμα κλ. 1:500 και σχετική τεχνική έκθεση του 
τοπογράφου μηχανικού Παναγιώτη Σταμάτη. 

Γ. Με την υπ’ αριθ. 166/24-4-13 απόφασή του το Δημοτι¬ 
κό Συμβούλιο Δήμου Λαμιέων ενέκρινε την προτεινόμενη 
τροποποίηση. 

Δ. Η υπ’ αριθ. 166/13 απόφαση κοινοποιήθηκε σε όλους 
τους άμεσα ή έμμεσα ενδιαφερομένους και δημοσιεύτη¬ 
κε σε δύο συνεχόμενα φύλλα δύο εφημερίδων. 

Ε. Κατά της απόφασης τροποποίησης ασκήθηκε η από 
7-6-13 εμπρόθεσμη ένσταση της Τσιούνη Βασιλικής, με 
την οποία ζητά το σχέδιο να μείνει ως έχει. Με την υπ’ 
αριθ. 299/29-7-13 απόφαση του το Δημοτικό Συμβούλιο 
Δήμου Λαμιέων απέρριψε την ένσταση. 

Στ. Με την υπ’ αριθ. 3665/12-8-13 βεβαίωση ο Δήμαρχος 
Λαμιέων βεβαιώνει ότι με την προτεινόμενη τροποποίη¬ 
ση δεν μετατρέπονται άρτια οικόπεδα σε μη άρτια ούτε 
ρυμοτομούνται νομίμως υφιστάμενα κτίσματα. 

Ζ. Με την προτεινόμενη τροποποίηση: α) καταργεί- 
ται κοινόχρηστος χώρος συνολικού εμβαδού 32,7+21,0 = 
53,70 τ.μ. και δημιουργείται νέος κοινόχρηστος χώρος 
(πεζόδρομος) εμβαδού 79,10 τ.μ. ήτοι επέρχεται αύξηση 
των κοινόχρηστων χώρων, β) μειώνεται η μεγάλη από- 
τμηση στις ιδιοκτησίες (1) και (2), η οποία δεν μπορεί 
να υλοποιηθεί λόγω μεγάλης υψομετρικής διαφοράς, 
γ) αποκτά πρόσωπο στον πεζόδρομο η τυφλή ιδιο¬ 
κτησία (3), ιδιοκτησίας Βασιλικής Τσιούνη. 

Η. Στην από 7-6-13 ένσταση της η Βασιλική Τσιούνη 
δεν αναφέρει κανένα λόγο για τη διατήρηση του σχεδί¬ 


ου ως έχει, ενώ με την προτεινόμενη τροποποίηση η τυ¬ 
φλή ιδιοκτησία της αποκτά πρόσωπο στον πεζόδρομο. 

Θ. Το ΣΥ.ΠΟ.Θ.Α. Περιφερειακής Ενότητας Φθιώτιδας 
με το υπ’ αριθ. 9/9-10-2013 (θέμα Ιο) πρακτικό, γνωμο- 
δότησε ομόφωνα υπέρ της έγκρισης της προτεινόμενης 
τροποποίησης. 

I. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, ή του 
οικείου ΟΤΑ, αποφασίζουμε: 

Α. Απορρίπτουμε την από 7-6-13 ένσταση της Βασι¬ 
λικής Τσιούνη κατά της υπ’ αριθ. 166/13 απόφασης του 
Δημοτικού Συμβουλίου Δήμου Λαμιέων. 

Β. Εγκρίνουμε την τροποποίηση του ρυμοτομικού 
σχεδίου Λαμίας, στη συμβολή των οδών Ματσούκα και 
Μενελάου, όπως αυτή φαίνεται στο σχετικό τοπογρα- 
φικό διάγραμμα κλ. 1:500 του τοπογράφου μηχανικού 
Παναγιώτη Σταμάτη. 

Η παρούσα με το συνημμένο της τοπογραφικό διάγραμ¬ 
μα να δημοσιευθεί στην Εφημερίδα της Κυβερνήσεως. 

Λαμία, 11 Νοεμβρίου 2013 

Ο Αντιπεριφερειάρχης 
ΗΛΙΑΣ ΣΑΝΙΔΑΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 37% 

ΠΙΝΑΚΑΣ ΣΥΝΤΕΤΑΓΜΕΝΩΝ ΣΕ ΕΓΣΑ'87 


ΥΠΟΜΝΗΜΑ 



ΤΟΠΟΓΡΑΦΙΚΟ ΔΙΑΓΡΑΜΜΑ 

ΟΙΚΟΔΟΜΙΚΟΥ ΤΕΤΡΑΓΩΝΟΥ ΠΟΥ ΠΕΡΙΚΛΕΙΕΤΑΙ ΑΠΟ ΤΙΣ ΟΔΟΥΣ : ΕΣΛΙΝ - ΜΥΛΩΝ 
ΘΕΤΙΔΟΣ - ΜΑΡΚΟΥ ΜΠΟΤΣΑΡΗ - ΜΕΝΕΛΑΟΥ - ΜΑΤΣΟΥΚΑ - ΠΛΑΤΩΝΟΣ - ΕΣΛΙΝ 
ΔΗΜΟΥ ΛΑΜΙΕΩΝ ΝΟΜΟΥ ΦΘΙΩΤΙΔΑΣ 


Σύστημα Συντεταγμένων 

* ΟΑΤυΜ : ΑΘΗΝΩΝ 

• ΕΛΛΕΙΨΟΕΙΔΕΣ : ΟΚ5 80 (Ε.Γ.Σ.Α * 87) 

8-6 378 137,1-1/298.2572236 

•ΠΡΟΒΟΛΗ : Εγκοροιο Μερκατορικη 

• Φ.Χ. 1:50.000 "ΛΑΜΙΑ" 

* ΑΡΧΗ ΣΥΝΤΕΤΑΓΜΕΝΩΝ Φ - 38 04' Λ - 23 55' 

ΥΠΟΜΝΗΜΑ ΓΡΑΜΜΩΝ ΚΑΙ ΣΥΜΒΟΛΏΝ 

ΟΡΟΙ ΔΟΜΗΣΗΣ 

(ΦΕΚ159/Δ/30-10-1965 & ΦΕΚ 431/Δ/11-07-1991) 

* Ελάχιστο εμβαδόν: 200,00 ιτ>2 

* Ελάχιστο πρόσωπο: 10,00 πι 

* Συντελεστής Δόμησης: 1,00 

* Ποσοστό Κάλυψης: 0,60 

* Αριθμός Ορόφων: 2 

* Μέγιστο ύψος: κατά Γ.Ο.Κ. 

* Σύστημα Δόμησης: Συνεχές 

* Τομέας: V , Ζώνη: Δ 

• ■ : ΥΦΙΣΤΑΜΕΝΗ ΚΑΙ ΔΙΑΤΗΡΟΥΜΕΝΗ Ο.Γ & Ρ.Γ 



• — ; ΝΕΑ ΟΙΚΟΔΟΜΙΚΗ ΚΑΙ ΡΥΜΟΤΟΜΙΚΗ ΓΡΑΜΜΗ 

Το παρόν συνοδεύει , 

Τ.*γ*.. . .....υπ' οριΒ ΑΖϊ.2/11. 


* | 4/Κ | : ΚΤΪΣΜΑ 

• < (1) : ΘΕΣΗ ΛΗΨΗΣ ΦΩΤΟΓΡΑΦΙΑΣ 

Της ΔΙ.ΠΕ. & ΧΩΡΙΚΟΥ ΣΧΥ»ΛΪΥ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Λαμία:. .Μ · ϋζΙΡ.ΙΙ.. 

Ο 

Τεχνικός ΥπόλΜΡ^ΤΤ^Ζ/Χο ΔΛαίΚ 



Η|) ΜίΜΜΪιςΤερζής 


^' 


Τα Όρια Υττεδείχθησαν από τους Ιδιοκτήτες 

ΚΛΙΜΑΚΑ: 1:500 


ΠΑΝΑΓΙΩΤΗΣ 

ΑΓΡΟΝΟΜΟΣ & ΤΟΠΟΓΡΑΦΟΣ>ΪΗΧ/ΚΟΣ 
Λΐη,ν ΕΘΝΙΚΟΥ ΜΕΏΟΒΙΟΥ ΠΟΛΥΤΕΧΝΕΙΟΥ ' 
ΜΕΛΟΣ Τ.Ε.Ε. ΑΡίθΜΟΣΑΪΗΤΡΟΟΥ: 85338 | 
ΟΟΟΝΟΣ 1 & ΗΣ«ΙΜ<Γ.Κ. 35100 ΛΑΜΙΑ I 
ΤΗΛ.Τ»3Β4β : %6075 

Α·ΤΜ 117656217 ΔΟΥ ΛΑΜΙΑΣ! 


ΛΑΜΙΑ ΟΚΤΩΒΡΙΟΣ 2013 

Αριθμ. 27653/1542 (2) 

Αναγνώριση οδών ως Κύριων Δημοτικών. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (ΦΕΚ 87 Α77-6-2010). 

2. Το Π.Δ 139/2010 «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
(ΦΕΚ 232 Α727-12-2010). 

3. Τις διατάξεις του Ν. 2503/1997 (ΦΕΚ 107Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
και ειδικότερα το άρθρο 6 (παρ. 6β), όπως έχει τροπο¬ 
ποιηθεί και ισχύει μέχρι σήμερα. 

4. Τις διατάξεις του άρθρου 33 παρ. 3 του Ν. 4014/2011 
(ΦΕΚ Α'209/11) «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος». 

5. Το Π.Δ/γμα 24.5.85 (ΦΕΚ 270 Δ') περί τροποποίησης 
των όρων και περιορισμών δόμησης των γηπέδων των 
κείμενων εκτός σχεδίου και ειδικότερα την παρ. 2β του 
άρθρου 1. 

6. Την Εγκύκλιο 34844/5574/104/86/27-4-86. 

7. Την Εγκύκλιο 43165/2355/33/89. 

8. Την Εγκύκλιο 30855/1219/13/13-3-90. 

9. Την Εγκύκλιο 13170/3272/22/01/23-5-01. 

10. Την Εγκύκλιο 4490/5/29-1-04. 

11. Το υπ’ αριθμ. 1256/1-3-05 έγγραφο της Δ.Ο.Κ.Κ. 

12. Το υπ’ αριθμ. 27511/5-7-06 έγγραφο της Δ.Ο.Κ.Κ. 

13. Το υπ’ αριθμ. 29656/28-7-06 έγγραφο της Δ/νσης 
Νομοθετικού Έργου. 

14. Το υπ’ αριθμ. 36479/9-11-06 έγγραφο της Δ/νσης 
Νομοθετικού Έργου. 

15. Την Εγκύκλιο 27610/6/21-6-11. 

16. Τα οριζόμενα στην υπ’ αριθμ. 30031/940/27.12.2012 
Απόφαση Γενικού Γραμματέα Αποκεντρωμένης Διοίκη¬ 
σης Πελοποννήσου Δυτικής Ελλάδας και Ιονίου για την 
ανασυγκρότηση των Συμβουλίων Πολεοδομικών θεμά¬ 
των και αμφισβητήσεων (ΣΥ.ΠΟ.Θ.Α.) στην έδρα των 
Περιφερειακών ενοτήτων Αρκαδίας και Μεσσηνίας, κατ’ 
εφαρμογή του άρθρου 30 του Ν. 4030/11. 

17. Την υπ’ αριθμ. οικ. 320/8.2.2012 έγγραφο της 
Δ/νσης Τεχνικών Υπηρεσιών και Πολεοδομίας του Δή¬ 
μου Τρίπολης, που αφορά στην τεκμηρίωση της προς 
αναγνώρισης οδού. 

18. Την υπ’ αριθμ. 744/2011, της 30/11/2011, απόφαση του 
Δημοτικού Συμβουλίου του Δήμου Τρίπολης. 

19. Την υπ’ αριθμ. 745/2011, της 30/11/2011, απόφαση του 
Δημοτικού Συμβουλίου του Δήμου Τρίπολης. 

20. Την υπ’ αριθμ. 746/2011, της 30/11/2011, απόφαση του 
Δημοτικού Συμβουλίου του Δήμου Τρίπολης. 

21. Την υπ’ αριθμ. 747/2011, της 30/11/2011, απόφαση του 
Δημοτικού Συμβουλίου του Δήμου Τρίπολης. 

22. Το από Ιανουάριο 2012 τοπογραφικό διάγραμμα 
με απόσπασμα ορθοφωτοχάρτη θεωρημένο από την 
Τεχνική Υπηρεσία και Πολεοδομίας του Δήμου Τρίπολης, 
όπου σημειώνεται με ερυθρό χρώμα η προς αναγνώ¬ 
ριση οδός (α) με αφετηρία το σημείο Ε (όριο οικισμού 


Καμαρίου) και πέρας το σημείο Ζ (όριο οικισμού Αλέας) 
και συνοδεύει τις Ανωτέρω Αποφάσεις του Δημοτικού 
Συμβουλίου του Δήμου Τρίπολης. 

23. Το από Ιανουάριο 2012 τοπογραφικό διάγραμμα 
με απόσπασμα ορθοφωτοχάρτη θεωρημένο από την 
Τεχνική Υπηρεσία και Πολεοδομίας του Δήμου Τρί¬ 
πολης, όπου σημειώνονται με ερυθρό χρώμα οι προς 
αναγνώριση οδοί (β) με αφετηρία το σημείο Α (όριο 
οικισμού Αλέας) με την παλαιό Επισκοπή,μέσω Οικοκυρι- 
κής Σχολής και κατάληξη το σημείο (Β) στην επαρχιακή 
οδό Τρίπολης-Άστρους και (γ) με αφετηρία το σημείο 
Γ (Νεκροταφείο οικισμού Αλέας) και πέρας το σημείο 
Δ (Ιδιοκτησία Αναγνωστόπουλου Θεοδ. στον οικισμό 
Επισκοπής) και συνοδεύει τις Ανωτέρω Αποφάσεις του 
Δημοτικού Συμβουλίου του Δήμου Τρίπολης. 

24. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

25. Την από 16/4/2013 θετική εισήγηση της Δ/νσης Πε¬ 
ριβάλλοντος και Χωρικού Σχεδιασμού Π. Πελοποννήσου 
(α.π. ΔΙ.ΠΕ.ΧΩ.ΣΧ. 392/12/16-4-2013). 

26. Την ομόφωνη θετική, ως η εισήγηση, γνωμοδότηση 
του ΣΥ.ΠΟ.Θ.Α. Π.Ε. Αρκαδίας, απόσπασμα Πρακτικού υπ’ 
αριθμ. 4/27-5-2013 θέμα 14ο, όπως αυτό διαβιβάστηκε 
στην Υπηρεσία με το α.π. 268/4-6-2013 έγγραφο (α.π. 
ΔΙ.ΠΕ.ΧΩ.ΣΧ. 27653/1542/6-6-2013). 

Και κατόπιν της εξέτασης των υποβληθέντων στοι¬ 
χείων, κατά τη συνεδρίαση της 27/5/2013 του ΣΥ.ΠΟ.Θ.Α. 
Αρκαδίας, αποφασίζουμε: 

Την Αναννώριση: 

α) της οδού που συνδέει τον οικισμό Αλέας με τον 
οικισμό Καμαρίου, όπως αυτή αναφέρεται στις υπ’ αριθμ. 
744/2011 και 745/2011 αποφάσεις του Δ.Σ. του Δ. Τρίπολης 
και αποτυπώνεται στο από Ιανουάριο 2012 τοπογραφικό 
διάγραμμα με απόσπασμα ορθοφωτοχάρτη θεωρημένο 
από την Τεχνική Υπηρεσία και Πολεοδομίας του Δήμου 
Τρίπολης, όπου σημειώνεται με ερυθρό χρώμα η προς 
αναγνώριση οδός, με αφετηρία το σημείο Ε (όριο οικι¬ 
σμού Καμαρίου) και πέρας το σημείο Ζ (όριο οικισμού 
Αλέας) και συνοδεύει αναπόσπαστα την παρούσα, 

β) της οδού που συνδέει τον οικισμό Αλέας με την 
παλαιό Επισκοπή, μέσω Οικοκυρικής Σχολής και κατάλη¬ 
ξη στην επαρχιακή οδό Τρίπολης-Αστρους, όπως αυτή 
αναφέρεται στις υπ’ αριθμ. 744/2011,746/2011 και 747/2011 
αποφάσεις του Δ.Σ. του Δ. Τρίπολης και αποτυπώνεται 
στο από Ιανουάριο 2012 τοπογραφικό διάγραμμα με 
απόσπασμα ορθοφωτοχάρτη θεωρημένο από την Τε¬ 
χνική Υπηρεσία και Πολεοδομίας του Δήμου Τρίπολης, 
όπου σημειώνεται με ερυθρό χρώμα η προς αναγνώριση 
οδός, με αφετηρία το σημείο Α (όριο οικισμού Αλέας) 
με την παλαιό Επισκοπή, μέσω Οικοκυρικής Σχολής και 
κατάληξη το σημείο (Β) στην επαρχιακή οδό Τρίπολης- 
Αστρους και συνοδεύει αναπόσπαστα την παρούσα, και 

γ) της οδού που συνδέει τον οικισμό Αλέας με τον 
οικισμό Επισκοπής από το νεκροταφείο Αλέας έως την 
ιδιοκτησία Αναγνωστόπουλου στον οικισμό Επισκοπής, 
όπως αυτή αναφέρεται στις υπ’ αριθμ. 744/2011, και 
747/2011 αποφάσεις του Δ.Σ. του Δ. Τρίπολης και αποτυ- 
πώνεται στο από Ιανουάριο 2012 τοπογραφικό διάγραμ¬ 
μα με απόσπασμα ορθοφωτοχάρτη θεωρημένο από την 
Τεχνική Υπηρεσία και Πολεοδομίας του Δήμου Τρίπολης, 
όπου σημειώνεται με ερυθρό χρώμα η προς αναγνώριση 

οδός, με αφετηρία το σημείο Γ (Νεκροταφείο οικισμού 
Αλέας) και πέρας το σημείο Δ (Ιδιοκτησία Αναγνωστό- 
πουλου Θεοδ. στον οικισμό Επισκοπής) και συνοδεύει 
τις Ανωτέρω Αποφάσεις του Δημοτικού Συμβουλίου 
του Δήμου Τρίπολης και συνοδεύει αναπόσπαστα την 
παρούσα, ως Κύριων Δημοτικών Οδών. 

Από τις κανονιστικές διατάξεις αυτής της Απόφασης 
δεν προκαλείται δαπάνη σε βάρος του κρατικού προϋ¬ 
πολογισμού και του προϋπολογισμού του οικείου Ο.Τ.Α. 


Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή μαζί με το συνημμένο Διάγραμμα να 
δημοσιευθεί στην Εφημερίδα της Κυβερνήσεως. 

Τρίπολη, 9 Ιουλίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 46% 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





























































































